Komission asetus (EY) N:o 1140/97, annettu 23 päivänä kesäkuuta 1997, asetuksella (EY) N:o 728/97 uudelleen jaetuista yhteisön määrällisistä kiintiöistä tuojille myönnettävistä määristä



Virallinen lehti nro L 165 , 24/06/1997 s. 0001 - 0006



KOMISSION ASETUS (EY) N:o 1140/97, annettu 23 päivänä kesäkuuta 1997, asetuksella (EY) N:o 728/97 uudelleen jaetuista yhteisön määrällisistä kiintiöistä tuojille myönnettävistä määristä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjen kolmansien maiden tuontiin sovellettavasta yhteisestä menettelystä ja asetusten (ETY) N:o 1765/82, (ETY) N:o 1766/82 ja (ETY) N:o 3420/83 kumoamisesta 7 päivänä maaliskuuta 1994 antamallaan asetuksella (EY) N:o 519/94 (1), sellaisena kuin se on viimeksi muutettuna asetuksella (EY) N:o 847/97 (2), ottaa huomioon yhteisön määrällisten kiintiöiden hallintomenettelyn käyttöönotosta 7 päivänä maaliskuuta 1994 annetun neuvoston asetuksen (EY) N:o 520/94 (3), sellaisena kuin se on muutettuna asetuksella (EY) N:o 138/96 (4), ja erityisesti sen 9 ja 13 artiklan, ottaa huomioon tiettyihin Kiinan kansantasavallasta peräisin oleviin tuotteisiin vuonna 1996 sovellettavien määrällisten kiintiöiden käyttämättä jääneiden määrien uudelleen jakamisesta 24 päivänä huhtikuuta 1997 annetun komission asetuksen (EY) N:o 728/97 (5) ja erityisesti sen 6 artikla, sekä katsoo, että asetuksessa (EY) N:o 728/97 määritetään kunkin kyseessä olevan kiintiön osuus, joka on varattu perinteisille tuojille ja muille tuojille, sekä käytettävissä olevien määrien jakamiseen osallistumista koskevat edellytykset ja yksityiskohtaiset säännöt; tuojat ovat voineet jättää tuontilisenssihakemuksen toimivaltaisille kansallisille viranomaisille asetuksen (EY) N:o 728/97 3 artiklan mukaisesti ajanjaksona, joka alkoi 26 päivänä huhtikuuta 1997 ja päättyi 24 päivänä toukokuuta 1997, kello 15.00 Brysselin aikaa, komissio on saanut jäsenvaltioilta asetuksen (EY) N:o 728/97 5 artiklan mukaisesti vastaanotettujen tuontilisenssihakemusten lukumäärää ja kokonaismäärää sekä perinteisten tuojien vertailuvuoden (1994) aikana toteuttaman tuonnin kokonaismäärää koskevat tiedot, näiden tietojen perusteella komissio voi määrittää yhdenmukaiset määrälliset perusteet, joiden mukaan toimivaltaiset kansalliset viranomaiset voivat hyväksyä yhteisön tuojien jättämät, asetuksella (EY) N:o 728/97 uudelleen jaettuja määrällisiä kiintiöitä koskevat tuontilisenssihakemukset, jäsenvaltioiden toimittamista tiedoista ilmenee, että tämän asetuksen liitteessä I esitettyjen tuotteiden osalta perinteisten tuojien jättämien hakemusten määrä ylittää näille tarkoitetun kiintiön osuuden määrän; tämän vuoksi nämä hakemukset on hyväksyttävä soveltamalla liitteessä I ilmoitettua yhdenmukaista alennus-/korotusmäärää kunkin tuojan vertailuvuoden aikana keskimäärin toteuttaman tuonnin määränä tai arvona ilmaistuun määrään, jäsenvaltioiden toimittamista tiedoista ilmenee, että tämän asetuksen liitteessä II esitettyjen tuotteiden osalta perinteisten tuojien jättämien hakemusten määrä on pienempi kuin näille tarkoitetun kiintiön osuuden määrät; nämä hakemukset on tämän vuoksi hyväksyttävä täysmääräisesti, jäsenvaltioiden toimittamista tiedoista ilmenee, että tämän asetuksen liitteessä III esitettyjen tuotteiden osalta muiden tuojien jättämien hakemusten määrä ylittää näille tarkoitetun kiintiön osuuden määrän; tämän vuoksi nämä hakemukset on hyväksyttävä soveltamalla liitteessä III ilmoitettua yhdenmukaista alennusmäärää kunkin tuojan hakemaan määrään asetuksessa (EY) N:o 728/97 vahvistetuissa rajoissa, ja jäsenvaltioiden toimittamista tiedoista ilmenee, että tämän asetuksen liitteessä IV esitettyjen tuotteiden osalta muiden tuojien jättämien hakemusten määrä on pienempi kuin näille tarkoitetun kiintiön osuuden määrä; nämä hakemukset on tämän vuoksi hyväksyttävä täysmääräisesti sellaisen enimmäismäärän rajoissa, joka kukin tuoja voi hakea asetuksen (EY) N:o 728/97 mukaisesti, ON ANTANUT TÄMÄN ASETUKSEN: 1 artikla Toimivaltaiset kansalliset viranomaiset hyväksyvät tämän asetuksen liitteessä I esitettyjen tuotteiden osalta perinteisten tuojien asianmukaisesti jättämät tuontilisenssihakemukset enintään siihen määrään tai arvoon saakka, joka saadaan soveltamalla kuhunkin kiintiöön liitteessä I ilmoitettua alennus-/korotusmäärää kunkin tuojan vuonna 1994 toteuttaman tuonnin määrän mukaisesti. Jos tämän määrällisen perusteen soveltaminen johtaa haettua määrää tai arvoa suuremman määrän tai arvon myöntämiseen, määrä tai arvo rajoitetaan haettuun määrään tai arvoon. 2 artikla Toimivaltaiset kansalliset viranomaiset hyväksyvät tämän asetuksen liitteessä II esitettyjen tuotteiden osalta perinteisten tuojien asianmukaisesti jättämät tuontilisenssihakemukset täysimääräisesti. 3 artikla Toimivaltaiset kansalliset viranomaiset hyväksyvät tämän asetuksen liitteessä III esitettyjen tuotteiden osalta muiden kuin perinteisten tuojien asianmukaisesti jättämät tuontilisenssihakemukset enintään siihen määrään tai arvoon saakka, joka saadaan soveltamalla kuhunkin kiintiöön liitteessä III ilmoitettua alennusmäärää kunkin tuojan hakemaan määrään asetuksessa (EY) N:o 728/97 vahvistetuissa rajoissa. 4 artikla Toimivaltaiset kansalliset viranomaiset hyväksyvät tämän asetuksen liitteessä II esitettyjen tuotteiden osalta muiden kuin perinteisten tuojien asianmukaisesti jättämät tuontilisenssihakemukset täysimääräisesti asetuksessa (EY) N:o 728/97 vahvistetuissa rajoissa. 5 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä kesäkuuta 1997. Komission puolesta Leon BRITTAN Varapuheenjohtaja (1) EYVL N:o L 67, 10.3.1994, s. 89 (2) EYVL N:o L 122, 14.5.1997, s. 1 (3) EYVL N:o L 66, 10.3.1994, s. 1 (4) EYVL N:o L 21, 27.1.1996, s. 6 (5) EYVL N:o L 108, 25.4.1997, s. 19 LIITE I Vuonna 1994 toteutettuun tuontiin sovellettavat alennus-/korotusmäärät (perinteiset tuojat) >TAULUKON PAIKKA> LIITE II Tuotteet, joiden tuontilisenssihakemukset voidaan hyväksyä täysimääräisesti (perinteiset tuojat) >TAULUKON PAIKKA> LIITE III Asetuksessa (EY) N:o 728/97 vahvistettujen enimmäismäärien mukaisesti haettuun määrään/arvoon sovellettavat alennusmäärät (muut kuin perinteiset tuojat) >TAULUKON PAIKKA> LIITE IV Tuotteet, joiden tuontilisenssihakemukset voidaan hyväksyä täysimääräisesti asetuksessa (EY) N:o 728/97 vahvistettujen enimmäismäärien rajoissa (muut kuin perinteiset tuojat) >TAULUKON PAIKKA>